Document ID: 32006R1532

32006R1532
L 283/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1532/2006 НА СЪВЕТА
от 12 октомври 2006 година
относно условията за някои квоти за внос на висококачествено говеждо месо
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Препоръчително е да се приемат мерки, които да гарантират съответствие с условията за някои тарифни квоти за внос на висококачествено говеждо месо в Общността.
(2)
Дискусиите със страните износители на висококачествено говеждо месо в рамките на тарифните квоти на ЕО - СТО от 11 000 t, 5 000 t и 4 000 t съответно породиха необходимостта от по-добро адаптиране на условията за внос по тези квоти.
(3)
За да се изясни ситуацията, подходящо е да се разпределят съответните тарифни квоти, за които Аржентина, Бразилия и Уругвай са единствените доставчици за съответната страна.
(4)
Комисията следва да приеме следователно дефиниции, които подлежат на по-лесен контрол и удостоверяване в съответствие с процедурата, предвидена в член 32, параграф 1 от Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), така че да се позволи ex post удостоверяване и одит на съответствието с дефиницията, без да се променят основните условия за внос,
ПРИЕ НАСТОЯЩИЯ РЕГЛАМЕНТ:
Член 1
Условията за тарифните квоти на ЕО - СТО от 11 000 t, 5 000 t, и 4 000 t съответно за внос на висококачествено говеждо месо от кодове по КН 0201 30 00, 0202 30 90, 0206 10 95 и 0206 29 91 в Общността се прилагат, както е определено в приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 12 октомври 2006 година.

Labels: 13
3
17
18